1940 בברית המועצות
אירועים בולטים

7 בינואר – כהפקת לקחים מהלחימה במהלך שנת 1939 נגד פינלנד בוצע ארגון מחדש של הכוחות והחלפת הפיקוד העליון בשטח. סמיון טימושנקו מונה למפקד העליון של הכוחות הלוחמים.
17 בינואר – כוחות של צבא פינלנד נאלצים לסגת כ-19 ק"מ מהקו ההגנה שהחזיקו מתחילת המלחמה.
ינואר – תחילת מרד מזוין של צ'צ'נים בהנהגת חאסאן יסראילוב. המאבק המזוין נמשך עד לשנת 1944 כאשר מנהיג המרד נהרג. המרד והמאבק סביבו היה מהסיבות לגירוש מסיבי של צ'צ'נים שבוצע בשנת 1944.
1 בפברואר – תחילת מתקפה גדולה של הצבא האדום באזור קרליה. פינלנד מכריזה על כך שאבדות הצבא האדום הגיעו לכ-200 אלף חיילים.
2 בפברואר – הבמאי הסובייטי וסבולוד מיירהולד מוצא להורג בברית המועצות באשמת בגידה וריגול. הוא נמצא חף מפשע כ-15 שנים מאוחר יותר.
4 בפברואר – חיל האוויר הסובייטי מבצע הפצצה מסיבית של הלסינקי.
11 בפברואר – תחילת מתקפה גדולה של הצבא האדום במטרה לפרוץ את קו הביצורים "קו מנרהיים" תוך שימוש עודף בכוח אדם, תותחים, טנקים ומטוסים, עד פי 3.
17 בפברואר – הצבא האדום הצליח לפרוץ את קו הביצורים הפיני.
3 במרץ – תחילת כיבוש העיר ויבורג - העיר השנייה בגודלה בפינלנד
5 במרץ – טבח יער קאטין: חברי הפוליטביורו הסובייטי (יוסיף סטלין, ויאצ'סלב מולוטוב, לזר קגנוביץ', מיכאיל קלינין, קלימנט וורושילוב ולברנטי בריה) חותמים על צו המורה להוציא להורג כ-25,700 פולנים, בהם 14,700 שבויי מלחמה פולנים.
12 במרץ – סיום הלחימה וחתימת הסכם שלום. בהתאם להסכם שטחים של פינלנד ויבורג, העיר השנייה בגודלה, הועברו לברית המועצות. הדבר לא היה מחויב לפי ההסכם, אבל כמעט כל אוכלוסיית האזור (כ-420 אלף) עזבה אותו, היקף הפליטים היה כ-12% בכלל אוכלוסיית פינלנד.
29 במרץ – בנאום של ויאצ'סלב מולוטוב הוא מציין שלברית המועצות אין הסכם אי-לוחמה עם רומניה ובין המדינות קיים נושא לא סגור בהקשר לבסרביה.
31 במרץ – הקמת הרפובליקה הסובייטית הסוציאליסטית הקרלו-פינית כאחת הרפובליקות המרכיבות את ברית המועצות תוך הכללת השטח שהועבר בעקבות המלחמה מפינלנד.
31 במרץ – תחילת ייצור של T-34 - הטנק שהיה בסיס לחיל השריון הסובייטי במהלך מלחמת העולם השנייה ונחשב בין הטנקים הטובים לתקופתו.
5 במאי – הפוליטביורו של המפלגה הבולשביקית מקבל החלטה על טבח יער קאטין. תוך כחודש נהרגו כ-4400 קצינים פולנים. בסך הכול הוצאו להורג במהלך אביב 1940 כ-22 אלף קצינים ומשכילים פולנים.
7 במאי – פרסום צו על הכנסת דרגות גנרל ואדמירל בצבא.
24 במאי – ניסיון כושל לרצוח את לאון טרוצקי במקסיקו.
9 ביוני – הקמת מנהלת הכוחות בדרום בפיקוד גאורגי ז'וקוב.
10 ביוני במוסקבה נחתם הסכם חדש בהקשר לפתרון סכסוכי גבול בין ברית המועצות לבין גרמניה.
15 ביוני – הצבא האדום תופש עמדות אסטרטגיות באסטוניה, לטביה וליטא, תחילת כיבוש המדינות הבלטיות.
17 ביוני הקמת ממשלה חדשה בליטא.
20 ביוני – הקמת ממשלה חדשה בלטביה.
21 ביוני – הקמת ממשלה חדשה באסטוניה.
26 ביוני – קבלת צו על מעבר לשבוע עבודה של 6 ימים ו-8 שעות עבודה בכל יום. אי-הופעה לעבודה עלולה להביא לעבודות שרות של עד 4 חודשים. חל איסור על החלפת מקומות עבודה.
27 ביוני – הצבא האדום נכנס לשטח של בסרביה ובוקובינה שמהווים חלק של רומניה.
3 ביולי – מצעד צבאי בקישינב. שטח של בסרביה ובוקובינה סופח לברית המועצות.
14 ביולי בחירות לפרלמנט חדש בליטא, אסטוניה ובלטביה. בכל מדינה בבחירות השתתפה רק מפלגה אחת שתמכה בקומוניסטים והיא גרפה מעל 92% מקולות הבוחרים.
21 ביולי – הקמת רפובליקות סובייטיות בלטביה, ליטא ואסטוניה וקבלת החלטה על ידי הפרלמנט על הוצאת בקשה לסובייט העליון על קבלתן לברית המועצות.
2 באוגוסט – הקמת רפובליקה מולדובה כחלק של ברית המועצות.
3 באוגוסט – הסובייט העליון עונה בחיוב לבקשת לטביה אסטוניה וליטא להצטרף לברית המועצות. רוב מדינות המערב לא מכירות בסיפוח. מעתה ברית המועצות כוללת 16 רפובליקות סובייטיות.
20 באוגוסט – המהפכן הרוסי-יהודי לאון טרוצקי נרצח באמצעות גרזן קרח בביתו שבמקסיקו על ידי הסוכן החשאי רמון מרקאדר שפעל תחת שירותו של סטלין.
24 בנובמבר – ברית המועצות מציעה לבולגריה לחתום על הסכם ידידות ועזרה הדדית. תוך זמן קצר חתמו מעל 1.5 מיליון בולגרים על העצומה.